Ir-Regolament tal-Kummissjoni (KE) Nru 2270/95
tas-27 ta’ Settembru 1995
li jemenda r-Regolamenti (KEE) Nru) 388/92 u (KEE) Nru 1727/92 li jipprovdi regoli dettaljati għall-implimentazzjoni ta’ arranġamenti speċifiċi għall-provvista ta’ prodotti ta’ ċereali lil dipartimenti barranin Franċiżi (FOD) u l-Azores u Madeira rispettivament u li jwaqqaf il-kalkolu bil-quddiem rispettiv tal-bilanċi ta’ provvista
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KEE) Nru) 3763/91 tas-16 ta’ Diċembru 1991 li jintroduċi miżuri speċifiċi dwar ċerti prodotti agrikoli għall-benefiċċju ta’ dipartimenti barranin Franċiżi [1], kif l-aħħar emendat bir-Regolament (KE) Nru 3290/94 [2], u b’mod partikolari l-Artikolu 2(6) tiegħu,
Wara li kkunsidrat ir-Regolament tal-Kunsill (KEE) Nru) 1600/92 tal-15 ta’ Ġunju 1992 li jintroduċi miżuri speċifiċi dwar ċerti prodotti agrikoli għall-benefiċċju ta’ l-Azores u Madeira [3], kif l-aħħar emendat bir-Regolament (KE) Nru 3290/94, u b’mod partikolari l-Artikolu 10 tiegħu,
Billi r-Regolament tal-Kummissjoni (KEE) Nru) 388/92 [4], kif l-aħħar emendat bir-Regolament (KE) Nru 1563/95 [5], li jipprovdi regoli għall-implimentazzjoni ta’ l-arranġamenti speċifiċi għall-provvista ta’ prodotti ta’ ċereali lil dipartimenti barranin Franċiżi (FOD); billi, sabiex jipprevjeni li l-ammonti ta’ għajnuna ma jsirux eċċessivi b’relazzjoni ma’ l-ammont xieraq matul il-bidla minn sena tas-suq għall-oħra, l-Artikolu 6 ta’ dak ir-Regolament jipprovdi għall-aġġustamenti awtomatiċi fl-ammonti ta’ għajnuna bbażati fuq id-data li fiha l-prodotti jiġu mħallsa skond iċ-ċertifikat; billi, bħala riżultat ta’ żball, l-aġġustamenti li jirriżultaw mill-bidla tas-sena tas-suq li tkun tikkorrispondi għall-għajnuna mogħtija fuq il-provvista ta’ qamħirrum u sorgu tal-qamħ kienet tipprovdi għall-provvisti suġġetti għall-ħlas mill-1 ta’ Novembru ‘l quddiem, billi l-bidla fil-prezzjijiet għal dawk il-prodotti sseħħ fl-1 ta’ Ottubru; billi, għalhekk, ir-Regolament (KEE) Nru 388/92 għandu jiġi emendat;
Billi r-Regolament tal-Kummissjoni (KEE) Nru) 1727/92 [6], kif-l-aħħar emendat bir-Regolament (KE) Nru 1590/95 [7], jipprovdi r-regoli dettaljati għall-implimentazzjoni ta’ l-arranġamenti speċifiċi tal-provvista ta’ prodotti ta’ ċereali lill-Azores u Madeira; billi, sabiex jipprevjeni li l-ammont ta’ għajnuna jsir eċċessiv b’relazzjoni ma’ l-ammont xieraq matul il-bidla minn sena tas-suq għall-oħra, l-Artikolu 6 ta’ dan ir-Regolament jipprovdi għall-aġġustamenti awtomatiċi fl-ammonti ta’ għajnuna bbażati fuq id-data li fiha l-prodotti jiġu mħallsa skond iċ-ċertifikat; billi, bħala riżultat ta’ żball, l-aġġustament li jirriżulta mill-bidla fis-sena tas-suq li tikkorrispondi ma’ l-għajnuna mogħtija għall-provvista ta’ qamħirrum u sorgu tal-qamħ kienet tipprovdi għall-provvisti li dwarhom jintalab il-ħlas mill-1 ta’ Novembru ‘l quddiem, billi l-bidla tal-prezzijiet ta’ intervent għal dawk il-prodotti sseħħ fl-1 ta’ Ottubru; billi, għalhekk, ir-Regolament (KEE) Nru 1727/92 għandu jiġi emendat;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat tal-Ġestjoni taċ-ereali,
ADOTTAT DAN IR-REGOLAMENT:
Artikolu 1
"(e) il-każ ta’ qamħirrum u sorgu tal-qamħ, meta t-terminu tal-validità taċ-ċertifikat tal-għajnuna ikun jestendi wara t-tmiem ta’ Settembru, għall-prodotti kollha addebitati kontra dak iċ-ċertifikat mill-1 ta’ Ottubru, kif ġej: l-għajnuna għandha titnaqqas b’ammont li jkun daqsinsew id-differenza bejn il-prezz ta’ intervent, esklużi ż-żidiet ta’ kull xahar, bejn il-prezz tas-suq tas-sena ta’ qabel u dak tas-sena ta’ wara, mmoltiplikat bin-numru ta’ xhur minn Novembru inkluż ix-xahar li fih tkun inbagħtet l-applikazzjoni"
Artikolu 2
"(e) il-każ ta’ qaħirrum u sorgu tal-qamħ, meta t-terminu tal-validità taċ-ċertifikat tal-għajnuna jkun jestendi wara l-aħħar ta’ Settembru, għall-provvisti kollha addebitati kontra ċ-ċertifkat mill-1 ta’ Ottubru, kif ġej: l-għajnuna għandha titnaqqas b’ammont li jkun daqsinsew id-differenza bejn il-prez ta’ intervent, eskluż iż-żidiet ta’ kull xahar, għas-sena tas-suq ta’ qabel u dik ta’ wara u b’ammont li jkun daqsinsew iż-żieda ta’ kull xahar, tas-sena tas-suq ta’ qabel u dik ta’ wara, immoltiplikat bin-numru ta’ xhur minn Novembru inkluż ix-xahar li fih tkun saret l-applikazzjoni għall-għajnuna"
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Settembru 1995.